Ceret - Wikipedia, entziklopedia askea.

# Ceret

### Wikipedia(e)tik

Ceret (frantsesez Céret) Ipar Kataluniako eta administratiboki Frantziako Ekialdeko Pirinioak departamenduan kokatua dagoen udalerria da, Languedoc-Roussillon eskualdean.

Vallespir izeneko eskualdearen hiriburua da. Gerezien hiria bezala ezagutzen dute Ceret eta bertakoek Cérétans (frantzesez) edo Ceretans (katalaneraz) dira, eta "els sac-i-corda" ezizenaz ezagutuak dira.

Deabruaren Zubia

Cereten 7.000 biztanle inguru bizi dira (7291 biztanle, 1999 urteko erroldaren arabera) eta ezaguna da bere Aro Berriko Arte Museoagatik (Museu d’Art Modern edo Musée d'art moderne de Céret). Udaletxearen ondoan dago eta Picasso eta beste inpresionista batzuen artelanak ditu.

Café Pablo izeneko kafetegia Pablo Picassoren omenez du izena eta XX. mendeko lehen erdialdean zenbait artista famatuak gaur egun oraindik dirauen Le Grand Café kafetegian biltzen ziren.

Margolari eta eskultore askok bizi eta lan egin dute Ceret-en. 1910 urtean ailegatu zen Manolo Hugué margolari eta eskultorea, Picassoren laguna zen eta 1911 urtean etorri zen Pablo Picasso, gerora Max Jacob poeta, idazle eta margolaria edo Georges Braque margolaria.

Piriniotik datorren ura Cereteko kaleetako kanaletan ikus eta sentitu daiteke, eta platanero hiriari freskotasuna ematen diote udaran.

Arte Modernoaren Museoa eta kafe ospetsuez gain, Ceret-en beste toki interesgarriak daude: Font-Frède, Saint-Ferréol ermita, Arkeologia museoa, Deabruaren Zubia ("Pont du Diable", XIV. mendekoa), Kaputxinoen konbentoa, Frantzia eta Espainiako ateak, eta Saint-Pierre eliza.

Gainera mendiko ibilbide ugari egin daitezke, bainatzeko igerilekua dago, baina udan Tech (Katalanez Tec) ibaira edo herrian bertan dagoen ur-jauzi edo kaskada batera (rue de la Cascade hartu) joatea egokiagoa izan daiteke. Turismo bulegoan aurki daiteke informazioa.

Cereteko kalea bera kanalekin | Errepublika plaza eta Maréchal Joffre Ibilbidea | Kale nagusia, Grand Café ondoan | Herriko kalea, "Les arcades" atzean daudelarik-

"http://eu.wikipedia.org../../../c/e/r/Ceret.html"(e)tik eskuratuta

Kategoria: Ekialdeko Pirinioetako udalerriak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Cebuano
- Deutsch
- English
- Español
- Català
- Français
- Italiano
- Lumbaart
- Nederlands
- ‪Norsk (nynorsk)‬
- Occitan
- Polski
- Română
- Српски / Srpski
- Tiếng Việt